  Туспуктэм: Майя Бывальцева Майя Бывальцева 6+ 2-тӥ тулыспалэ, Сталинград ожын вормонлы 80 ар тырмонэз пусъён нуналэ, Удмуртиын «Танец памяти. Случайный вальс» ужрад ортчоз. Отчы вань мылкыд карисьёс пыриськыны быгато. Со сярысь элькун тӧролэн но кивалтэтлэн пресс-службазы ивортӥз. Буре ваён эктонэз быдэстыны Ижкарысь Вормон скверын «Сталинград в наших сердца» концерт (0+) улсын луоз, ужрад 14 часын кутскоз. Концертын ожгар вакытысь кырӟанъёс, кылбуръёс, геройлыко ожмаськем улосчиосмы сярысь тодэ ваёнъёс чузъяськозы. Со сяна, Ялан ӝуась тыл доры но «Ижевск – город трудовой доблести» стела доры сяськаос понозы. Та дыре Удмуртиын Сталинград оже пыриськем одӥг гинэ ветеран улэ – Василий Гаврилович Герасимов. Озьы ик со Севастополез утёнэ пыриськиз. 3-тӥ степенё Слава орденэн, «За Отвагу» медален пусъемын «Танец памяти» ужрадэ онлайн амалэн но пыриськыны луоз. Марк Фрадкинлэсь Евгений Долматовскийлэн кылъёсызъя «Случайный вальс» кырӟанзэ Леонид Утёсов быдэстэм улсын эктонэз видео вылэ пуктоно. Ролик 2 минутозь мед луоз. Сое «ВКонтакте» мерлыко вотэсысь баме #ТанецПамяти80 хештеген поттоно, озьы ик udm_cak@mail.ru электрон адресъя келяно. «Случайный вальс» кырӟан Сталинград ожын вормем бере кӧня ке нунал ортчыса гожтэмын. Солэн инъетаз Василий Васильевлэн зэмос историез «Танец памяти. Случайный вальс» элькун акци Удмуртиын нырысьсэ гинэ уз ортчы ни. Ужрад ӧнерлыко эктӥсьёс но, экытын яратӥсьёс но пырисько. Тодэ вайытом, Удмуртиын Быдыӟым Атыкай ож вакытэ фронт мышкын ужам, ож бере вордӥськем нылкышноослы сӥзем эссэ но очерк гожтонъя «Чигымтэ чидан» вожвылъяськон (12+) мынэ.  Тегъёс: БыдӟымАтыкайож эктон Удмуртия буреваён  